**KAUNO RAJONO BABTŲ KULTŪROS CENTRO 2022 METŲ VEIKLOS ATASKAITA**

**I. INFORMACIJA APIE ĮSTAIGĄ**

1.1. Kauno rajono Babtų kultūros centras, įstaigos buveinė:LT-54334, Kauno r. sav., Babtų mstl., Sodų g. 1

1.2. Telefono Nr.: 8-699-28407; 8-37-555141

1.3. El. pašto adresas: [*babtukc@gmail.com*](mailto:babtukc@gmail.com)

1.4. Interneto svetainės adresas:  [*Babtų kultūros centras (babtukc.lt)*](https://babtukc.lt/)

1.5. Socialinių tinklų platformos/ adresai: [*https://www.facebook.com/Kauno*](https://www.facebook.com/Kauno) *rajono Babtų kultūros centras;* [*https://www.facebook.com/*](https://www.facebook.com/) *Vandžiogalos laisvalaikio salė; http://.www.YouTube/*[*Babtų*](https://www.youtube.com/channel/UCcM70TotwcyOaKjGV24gH-w) *kultūros centras*

1.6. Įstaigai patvirtinta kategorija: II kategorija

1.7. Vidaus struktūra: Kauno rajono Babtų kultūros centrui (toliau Centras) priklauso Vandžiogalos laisvalaikio salė. Įstaigos buveinė: LT-47468 Kauno r. sav.,Vandžiogalos mstl., Parko g. 6

1.8. Centro savivalda: 2021 m. vasario 19 d. direktoriaus įsakymu Nr. T1-15 patvirtinta naujos sudėties centro taryba. Taryba sudaryta iš 6 narių: 2 kultūros centro darbuotojai, Babtų ir Vandžiogalos seniūnai, 2 bendruomeninių organizacijų atstovai iš aptarnaujamų seniūnijų

**II. VADOVO ŽODIS**

Kauno rajono Babtų kultūros centras (toliau: Centras) – savo veikla puoselėja Babtų ir Vandžiogalos krašto kultūrinį savitumą, tenkina Centrui priskirtos teritorijos gyventojų kultūrinius poreikius, telkia visuomenę į meno mėgėjų kolektyvų veiklą, sudaro palankias sąlygas ir ieško skatinimo būdų, tobulina meninės saviraiškos formulę, į kultūrinę veiklą įtraukiant įvairaus amžiaus ir socialinių grupių Babtų ir Vandžiogalos seniūnijų gyventojus.

2022 metais Centras įgyvendino beveik visas suplanuotas veiklas pagal patvirtintą 2022 metų veiklos programą ir 2021 - 2023 metų strateginį planą. Visa Centro veikla 2022 metais rėmėsi išsikeltais prioritetais:

* Kokybiškas finalinių metų projekto „Babtai – Šiuolaikinė seniūnija“ renginio ir veiklos vykdymas;
* Bendradarbiavimas su VŠĮ „Kaunas - Europos kultūros sostinė 2022” projektų komanda;
* Skatinimas ir ugdymas meninės ir kultūrinės gyventojų saviraiškos, sudarant jiems sąlygas lankytis meno mėgėjų ir profesionaliojo meno renginiuose.

Liepos mėnesį sėkmingai suorganizuotas finalinis renginys – maisto festivalis „Naktipiečiai“ Žalgirio Pergalės parke. Sulaukta apie 1000 žiūrovų ir dalyvių. Sėkmę lėmė netradicinė renginio vieta, naujas renginio turinys ir forma, organizuoti susitikimai su projekto „Babtai – Šiuolaikinė seniūnija“ partneriais. Vyko nuolatinis bendradarbavimas su projekto kuratoriumi, rengiami viešųjų pirkimų aprašai, finalinio renginio planavimas ir detalizavimas.

„Kaunas - Europos kultūros sostinė 2022” šiuolaikinio Kauno mito trilogijos pirmasis veiksmas “Sukilimas” prasidėjo atidarymo renginiu Vandžiogaloje, kuriame dalyvavo Babtų kultūros centro moterų choras „Gynia“. Liepos mėnesį suorganizuotas „Con Tempo“ festivalis Babtų miestelio centre, rugpjūčio mėnesį – jungtinio Lietuvos klezmerių orkestro koncertas Babtuose. Visa projekto veikla ir metų renginių eiga buvo derinama su KEKS 2022 atstovais ir kuratoriais, parengti renginių aprašai. Projektų eiga viešinama tiek socialiniuose tinkluose, tiek interneto svetainėje. Apibendrinimas viešintas *15min.lt*, *kaunodiena.lt* portaluose.

Tobulinant įstaigos veiklą ir siekiant užtikrinti kokybišką paslaugų teikimą, 90 % Centro meno darbuotojų kėlė kvalifikaciją įvairiuose kursuose ir seminaruose, dalinosi gerąja patirtimi su kolegomis. Vyko meno vadovų ir kitų darbuotojų apklausa ir analizė dėl seminarų, paskaitų, nuotolinių mokymų pobūdžio ir poreikio.

Šiais metais sėkmingai ir kūrybingai savo veiklą tęsė pernai įkurta etnokultūros mokyklėlė jaunoms šeimoms, kurios nariai noriai ir aktyviai dalyvauja ne tik etnokultūrinės krypties renginiuose, bet ir visoje Centro kūrybinėje, kultūrinėje veikloje.

2022 metai – itin aktyvaus bendradarbiavimo metai su Babtų ir Vandžiogalos seniūnijų bendruomenėmis, kitomis socialinėmis įstaigomis, partneriais, siekiant visuomenei pateikti kuo tobulesnės formos ir turinio kultūrinį produktą. Tęsėme draugiškus naujai užmegztus ar ilgalaikius kultūrinius ryšius ir ieškojome naujų partnerių, turėdami vieną pagrindinį bendrą tikslą – atsiradusią naują galimybę keistis tarpusavyje kūrybinėmis programomis, idėjomis, vykdyti bendrus projektus dalijantis gerąja patirtimi.

**III. PRIORITETAI**

|  |  |  |  |  |
| --- | --- | --- | --- | --- |
| **Eil. Nr.** | **Prioritetinės veiklos tikslai** | **Veiklos priemonės** | **Įgyvendinta/neįgyvendinta** | **Pastabos** |
| 1. | Tobulinti kultūros centro infrastruktūrą ir materialinę bazę. | 1.1 Vykdyta statinių priežiūros kontrolė, apdrausti centro statiniai. | Įgyvendinta | Pagerėjusi centro materialinė bazė |
| 1.2 Pakeista kiemo lauko dalies grindinio danga. | Įgyvendinta |
| 1.3 Sutvarkyti Vandžiogalos laisvalaikio salės atsarginio išėjimo laiptai. | Įgyvendinta |
| 1.4 Pakeistos Babtų kultūros centro scenos užuolaidos. | Įgyvendinta |
| 1.5 Įsigytas naujas muzikos instrumentas pučiamųjų orkestrui „Algupys“, 16 naujų tautinių kostiumų šokių kolektyvui „Verpetukas“. | Įgyvendinta |  |
| 2. | Globoti ir puoselėti etninę kultūrą, vietos tradicijas ir kultūros paveldą, skatinant prieinamumą ir sklaidą. | 2.1 Suorganizuoti tradiciniai etnokultūriniai renginiai. | Įgyvendinta | Aktyvesnė etnokultūrinė veikla |
| 2.2 Suorganizuotas respublikinis folkloro festivalis „Milda“. | Įgyvendinta |
| 2.3 Įvykdytos 2 etnokultūrinės vaikų vasaros stovyklos. | Įgyvendinta |
| 2.4. Veikianti etnokultūros mokyklėlė jaunoms šeimoms. | Įgyvendinta |
| 3. | Plėsti bendradarbiavimą su vietos bendruomenėmis bei įstaigomis. | 3.1 Aktyviai vykdytos kūrybinės etnokultūrinės edukacijos seniūnijos bendruomenėse. | Įgyvendinta | Pasirašytos bendradarbiavimo sutartys su naujais Centro partneriais, pasiūlytos naujos kultūrinės veiklos bendruomenėms |
| 3.2 Suorganizuoti 4 renginiai vietos bendruomenių kaimuose. | Įgyvendinta |
| 3.3 Suorganizuoti 3 renginiai su naujais Centro partneriais – Kauno miesto muziejumi, Nacionaliniu Lietuvos operos ir baleto teatru, Kauno 1-ąja muzikos mokykla. | Įgyvendinta |
| 3.4 Tęsiamas bendradarbiavimas su Panevėžio rajono pučiamųjų orkestrų kolektyvais. | Įgyvendinta |

Glaudus bendradarbiavimas su privačiomis ir viešosiomis įstaigomis, partneriais suteikė galimybę atrasti naujų renginių pateikimo formų, tobulinti tradicinių renginių turinį, suaktyvinti vykdomos veiklos sklaidą. Geriausias to rodiklis – gausėjantis žiūrovų skaičius Centro renginių salėje, lauko ir viešosiose erdvėse. Kultūros Centro veikla, įdirbis tampa geriau matomas ir girdimas, meno mėgėjų kolektyvų veikla labiau įprasminama ir įvertinama.

**IV. PERSONALAS**

**4.1 Personalo kaita dviejų metų laikotarpiu (lyginamuoju principu)**

|  |  |  |  |
| --- | --- | --- | --- |
| **Fizinių asmenų skaičius**  **2021 m.** | **Etatų skaičius**  **2021 m.** | **Fizinių asmenų skaičius**  **2022 m.** | **Etatų skaičius**  **2022 m.** |
| 15 | 9,5 | 14 | 9,5 |

2022 metais įvyko nežymi darbuotojų kaita. Darbą paliko 0,25 etato turintis valytojas, dirbęs Babtų kultūros centre ir 0,5 etato turėjusi Vandžiogalos laisvalaikio salės valytoja. Etatai sujungti, įdarbinta valytoja Vandžiogalos laisvalaikio salėje, jai paskirta 0,75 etato. Darbuotojų poreikis: ūkio dalies vedėjas, moterų choro akomponiatorius.

**4.2 Kvalifikacijos kėlimas, mokymai**

|  |  |  |  |  |
| --- | --- | --- | --- | --- |
| E | **Kvalifikacijos kėlimo kursų, seminarų, mokymų susistemintos temos** | **Seminaruose dalyvavusių darbuotojų skaičius** | | |
| **Iš viso** | **Iš jų** | |
| **kūrybinių darbuotojų** | **direktoriai** |
| 1. | Etnokultūriniai seminarai | 8 | 3 | - |
| 2. | Žanriniai seminarai | 23 | 5 | 1 |
| 3. | Kūrybiškumo skatinimo mokymai | 10 | 4 | 1 |
| 4. | Kvalifikacijos tobulinimo kursai kultūros centrų vadovams | 3 | 1 | 1 |
| 5. | Kompiuterinio raštingumo seminarai | 2 | 1 | 1 |
| 6. | Užsienio kalbos tobulinimo kursai | 1 | 1 | 1 |
| 7. | Viešųjų pirkimų mokymai | 1 | 1 | 1 |

2022 m. kvalifikaciją kėlė 90 proc. darbuotojų. Keičiantis darbo pobūdžiui su dokumentų valdymo sistemomis, atsirado poreikis informacinių technologijų mokymams ir kūrybiškumo skatinimo praktiniams seminarams.

**V. VEIKLOS REZULTATAI**

|  |  |  |  |  |
| --- | --- | --- | --- | --- |
| **Eil. Nr.** | **Veiklos sritis** | **Renginiai** | **Skaičius** | **Įgyvendinti rezultatai - žiūrovų skaičius** |
| 1. | Renginiai | * 1. Valstybinės šventės | 9 | 2400 |
| * 1. Mėgėjų meno kolektyvų koncertai aptarnaujamose seniūnijose | 34 | 4400 |
| * 1. Akademiniai koncertai | 5 | 1200 |
| 1.4 Etnokultūriniai renginiai | 33 | 2300 |
| 2. | Parodos | 2.1 Virtualios parodos | 2 | 1200 |
| 2.2 Tautodailės parodos | 2 | 1300 |
| 2.3 Meno mėgėjų parodos | 6 | 2400 |
| 3. | Akcijos/ iniciatyvos | 3.1 Pilietinės akcijos | 2 | 1500 |
| 3.2 Pramoginės akcijos | 12 | 1800 |
| 4. | Kitos veiklos | 4.1 Edukaciniai renginiai | 22 | 4200 |
| 4.2 Jaunimo metams skirti renginiai | 2 | 240 |
| 4.3 Vaikų vasaros stovyklos | 2 | 110 |
| 4.4 Spektakliai | 3 | 600 |
| 5. | Kultūros centro organizuoti rajono renginiai (deleguoti) | 5.1 Sausio 13 – oji Sitkūnuose | 1 | 400 |
| 5.2 Žalgirio mūšio minėjimas Žalgirio Pergalės parke | 1 | 350 |
| 5.3 Rudens šventė Babtuose “Obuolinės” | 1 | 1100 |

Galima išskirti keletą sėkmingiausių veiklų:

* **Valstybinių švenčių minėjimai.**

Bendradarbiaujant su seniūnijų įstaigomis, keliame tradicinių renginių ir minėjimų meninį ir kultūrinį lygį. Gyventojams yra svarbios Sausio 13 – osios, Vasario 16 – osios, Kovo 11 - osios datos. Todėl ypatingą dėmesį atkreipiame į šių minėjimų kokybę. Valstybinių švenčių paminėjimai sulaukia didelio skaičiaus žiūrovų ir dalyvių. Laisvės Gynėjų dieną paminėjome Sitkūnų radijo stoties kiemelyje, pasitelkiant meninę šviesų spalvos instaliaciją. Valstybės Atkūrimo dienos proga – profesionalios klasikinės muzikos atlikėjų koncertas pritraukė gausų žiūrovų skaičių. Bendradarbiaudami su Babtų gimnazija, Lietuvos Nepriklausomybės dienos šventėje tradiciškai kėlėme vėliavas Babtų miestelio centre kartu su pučiamųjų orkestru „Algupys“.

* **Respublikiniai ir rajoniniai festivaliai.**

2022 m. buvo suorganizuoti trys respublikiniai ir vienas rajoninis festivaliai. Darbą pradėjus naujai Babtų kultūros centro etnografei, inicijuotas folkloro festivalis „Milda“. Festivalyje dalyvavo keturi folkloro kolektyvai iš Lietuvos. Vandžiogalos laisvalaikio salėje gegužės mėnesį suorganizuotas Kauno rajono vaikų ir jaunimo tautinių šokių festivalis „Sušoksim šokimėlį“. Festivalio dalyviai – visi Kauno rajono vaikų tautinių šokių kolektyvai. Rugsėjo mėnesį Vandžiogalos miestelio parke suskambėjo liaudies dainos folkloro festivalyje „Po ąžuolėliu“. Tradicinės Babtų rudens šventės „Obuolinės“ metu vyko respublikinis liaudiškos muzikos kapelų festivalis. Festivalis pritraukė būrį žiūrovų ir dalyvių. Festivaliai yra tęstiniai, puoselėjantys dainų švenčių tradicijas.

* **Bendradrabiavimas su partneriais.**

Intensyviai tęsėme bendrystę su jau esamais nuolatiniais projektų partneriais. LBBA ir Panevėžio rajono pučiamieji orkestrai Babtuose atliko jaunimo jungtinio vario dūdų orkestro muzikos koncertų ciklo „Pavasario skambėjimai 2022” pasirodymą. Gegužės mėnesį, bendradarbiaujant su Kauno miesto 1 – ąja muzikos mokykla, Centre vyko Motinos dienai skirtas koncertas „Muzika mamai“. Pasirašyta partnerystės sutartis su Kauno miesto muziejumi. Spalio mėnesį įgyvendintas projektas „Keliaujantys šeimadieniai“ – įdomūs ir nuotaikingi profesionalų vedami edukaciniai užsiėmimai.

* **Profesionalaus meno ir kiti projektai.**

Vandžiogalos laisvalaikio salės kultūrinių renginių organizatorės iniciatyva pritrauktos privačių rėmėjų lėšos (900,00 eur.) leido parodyti profesionalaus teatro “Labas” spektaklį “Apie vėles, žemėj klajojančias” teatro dienai paminėti. Valstybės Atkūrimo dienos proga VDU muzikos akademijos atlikėjų koncertinė programa skambėjo ir Babtuose, ir Vandžiogaloje. Birželio mėnesį Centras suorganizavo styginių kvarteto “Mozaika” pasirodymą Šv. Petro ir Povilo apaštalų bažnyčioje.

Solidarizuodamiesi su Ukrainos tauta, Babtuose suorganizavome paramos koncertą. Programoje dalyvavo visi Babtų kultūros centro meno mėgėjų kolektyvai ir nuo karo pabėgusios ukrainiečių šeimos – solistės ir pianisto duetas. Visos paramos koncerto metu surinktos lėšos (800,00 eur.) buvo pervestos organizacijai “Blue/Yellow”. “Padėkos“ vakaras, organizuotas su Babtų seniūnija ir Babtų gimnazija, skirtas metų rėmėjams ir partneriams. Metus užbaigėme Lietuvos nacionalinio operos ir baleto teatro šokio spektakliu mažiausiems žiūrovams “Mergaitės Marijos istorija” Babtų kultūros centre.

Nauji ir tęstiniai kultūriniai projektai vyko sklandžiai ir įgyvendinti sėkmingai.

**VI. MĖGĖJŲ MENO KOLEKTYVŲ VEIKLA**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Mėgėjų meno kolektyvo pavadinimas ir kategorija** | **Dalyvių skaičius** | **Veikla įstaigoje ir KRS renginiuose (sk.)** | **Dalyvavimas konkursuose, festivaliuose, kuriuose buvo vertinama/sk.** | **Pasiekimai** |
| 1. | Pučiamųjų orkestras „Algupys“  I kategorija | 27 | 9 | 1 | Lietuvos pučiamųjų instrumentų orkestrų čempionate vario dūdų orkestrų B kategorijoje užimta III – ioji prizinė vieta. |
| 2. | Liaudiškos muzikos kapela „Šventupis“  II kategorija | 17 | 7 | 1 | Suorganizuotas liaudiškos muzikos kapelų festivalis „Obuolinių“ renginyje |
| 3. | Moterų choras “Gynia” III kategorija | 26 | 10 | 2 | Dalyvauta tarptautiniame chorų festivalyje Krokuvoje, sakralinės muzikos konkurse Marijampolėje. Laimėtas III laipsnio diplomas. |
| 4. | Folkloro ansamblis „Vėrupė”  III kategorija | 12 | 4 | - | Inicijuotas folklorų festivalis „Milda“ Babtuose |
| 5. | Pučiamųjų orkestro „Algupys“ šokėjų grupė | 12 | 8 | Kolektyvas – neatsiejama pučiamųjų orkestro „Algupys“ dalis |  |
| 6. | Jaunimo liaudiškų šokių kolektyvas „Verpetukas“  II kategorija | 16 | 10 | 4 | Respublikinis vaikų ir mokinių šokių festivalis – koncertas „Šokio fiesta 2022” Šiluvoje. Laimėta I vieta.  Respublikinis edukacinis projektas - šokių grupių konkursas - festivalis „Sveika, vasara“ Juodkrantėje.  Laimėta I vieta.  Inicijuotas jaunimo šokių festivalis „Sušoksim šokimėlį“ Vandžiogaloje. |
| 7. | Folkloro ansamblis „Griežlė“  II kategorija | 12 | 12 | 2 | Inicijuotas folkloro festivalis „Po ąžuolėliu“ Vandžiogaloje. |
| 8. | Tradicinė kapelija „Griežlė”  II kategorija | 4 | 6 | 2 | - |

Centras pasižymi ypatingai stipria meno mėgėjų kolektyvų veikla ir jų skaičiumi. Nors Centrui priklauso tik viena laisvalaikio salė, bet pagal kolektyvų skaičių ir jų meninį lygį esame pirmaujantys ir žinomi rajone, Lietuvoje ir už jos ribų. Užtikrinant dainų švenčių tęstinumą, meno mėgėjų kolektyvai inicijavo keturis įvairių žanrų festivalius vietos seniūnijose. Kolektyvai vyko į įvairias koncertines išvykas, konkursus, festivalius, vakarones.

2022 m. Babtų kultūros centre veikė 4 klubai: Babtų neįgaliųjų draugija, bendruomenės sportiniai užsiėmimai, suagusiųjų pramoginių šokių klubas “Gija”, jogos studija. Savo veiklą sėkmingai tęsė Centro roko grupė “Laikas” ir dailės studija “Z’. Vandžiogalos laisvalaikio salėje veikė Pilateso treniruotės, bendruomenės sportiniai užsiėmimai, etno būrelio užsiėmimai mokyklinio amžiaus vaikams.

**VII. DALYVAVIMAS VŠĮ „KAUNAS 2022“ PROGRAMOJE**

**7.1.** **Aprašomoji dalis**

Jau trečius metus tęsiamas „Babtai - šiuolaikinė seniūnija“ projektas. Toliau buvo vystoma pagrindinė projekto idėja – Babtų pažintinis takas ir maisto festivalis. Ieškojome būdų, kaip suvienyti didelės teritorijos seniūnijos gyventojus ir atrasti tai, kas jungia. Žmonės buvo kviečiami dalintis receptais ir paversti Babtų seniūniją atvira receptų knyga. Todėl finalinį renginį nuspręsta organizuoti neutralioje seniūnijos vietoje – Žalgirio Pergalės parke. 2022 metai – finaliniai KEKS 2022 metai, tad visos pajėgos skirtos baigiamajam projekto renginiui „Naktipiečiai“ Žalgirio Pergalės parke. Metų eigoje vyko intensyvus bendravimas su projekto „Babtai – šiuolaikinė seniūnija“ projekto partneriais, aptarti darbai ir eiga. Finalinio renginio meninė programa ir projekto viešieji pirkimai nuolat buvo derinami su KEKS 2022 kuratoriumi. Suorganizuotas finalinis renginys – maisto festivalis „Naktipiečiai“ Žalgirio Pergalės parke – pranoko lūkesčius. Sulaukta apie 1000 žiūrovų ir dalyvių. Visiškai pasiteisinęs naujos formos renginys – pats masiškiausias renginys, vykęs Žalgirio Pergalės parke.

2022 metais KEKS 2022 renginiai neaplenkė ir Vandžiogalos seniūnijos. Sausio mėnesį šalia miestelio bažnyčios vyko finalinių metų atidarymo renginys, jame koncertavo ir Babtų kultūros centro moterų choras „Gynia“. Choras aktyviai įsitraukė į KEKS organizuojamas veiklas, paruošė programą atidarymo renginiui, taip pat dalyvavo Fluxus festivalyje Kauno mieste. Vandžiogalos laisvalaikio salės folkloro ansamblis sudalyvavo KEKS renginyje „Kiemų šventė“ Laisvės alėjoje, Kaune. Liepos 17 d. įvykęs Con Tempo festivalis Babtų miestelio centre. Rugpjūčio mėnesį – Jungtinio Lietuvos klezmerių orkestro koncertas Babtuose.

**7.2. Rezultatai**

|  |  |  |
| --- | --- | --- |
| Veiklos | | Babtų kultūros centras |
| 1. | Projekto pavadinimas | Babtai – Šiuolaikinė seniūnija |
| 2. | Lankytojų (žiūrovų skaičius): | 1500 |
| 3. | Dalyvių skaičius | 150 |
| 4. | Menininkų, (kitų profesionalių kūrybininkų) įsitraukusių į veiklas | 5 |
| 5. | Renginių skaičius: | 1 |
| 6. | Veiklų skaičius: | 15 |
| 7. | Komunikacijos priemonėm pasiektų asmenų skaičius: | 10.000 |
| 8. | Sukurti produktai (renginiai ar meno objektai) | Mobilios kūrybinės laboratorijos kūrimas kartu su bendruomene – 1  Maisto festivalis Žalgirio Pergalės parke – 1  2 konferencijos  Dalyvavimas Fluxus Labas festivalyje – 1  Dalyvavimas finalinio renginio Kauno rajone atidaryme Vandžiogaloje – 1  Con Tempo festivalis Babtuose – 1  Dalyvavimas „Kiemų šventėje“ - 1  Pateikti interviu *15 min.lt* ir *kaunodiena.lt* portalams - 2  Jungtinio Lietuvos klezmerių orkestro koncertas - 1 |
| 9. | Dalyvavimas „Kaunas 2022“ programose (renginiai, konferencijos, komandiruotės, mokymai ir pan.) dalyvių sk. | Komunikacinė sklaida |

**VIII. BIUDŽETO PROGRAMOS ĮGYVENDINIMAS, MATERIALINĖS BAZĖS STIPRINIMAS**

**8.1. Finansavimas, jo šaltiniai, įstaigos turtas:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Savininko teises ir pareigas įgyvendinančios institucijos (steigėjo) skirtos lėšos (Eurais)** | | | | | |  | **Gautos lėšos (Eurais)** | | | | |  |
|  | iš viso | darbo užmokesčiui (neatskaičiavus mokesčių) | | veiklai | infrastruktūrai išlaikyti | ilgalaikiam materialiajam turtui atnaujinti ar įsigyti | pajamos už teikiamas paslaugas | | regioninių kultūros projektų („Tolygi raida") lėšos | Kitų projektų įgyvendinimo lėšos | lėšos iš privačių rėmėjų | neformalaus ugdymo krepšelio lėšos | Iš viso gautos lėšos |
| gautos lėšos (2+4+5+6) | iš viso | Iš jų kultūros ir meno darbuotojams |  |  |
| 1 | 2 | 33 | 4 | 5 | 6 | 7 | | 88 | 99 | 110 | 11 | 12 |
| Kauno rajono Babtų kultūros centras | 226256 | 18379 | 152141 | 24149 | 29928 | 3800 | 542 | | - | 1320 | 2134 | 833 | 4829 |

Visas suplanuotas 2022 metų Centro biudžetas sėkmingai panaudotas. Gautas finansavimas iš privačių rėmėjų, trumpalaikių ir ilgalaikių nuomos paslaugų sutarčių, papildė Centro biudžetą ir įpareigojo tikslingai panaudoti šias lėšas: profesionalaus teatro pasirodymui Vandžiogalos laisvalaikio salėje (1000,00 eur.) ir Babtų tradicinei rudens šventei – „Obuolinės“ (1000,00 eur.).

**8.2 Materialinės bazės stiprinimas**

|  |  |  |  |  |
| --- | --- | --- | --- | --- |
| **Eil. Nr.** | **Įsigytos priemonės/ paslaugos** | **Skirtos iš biudžeto lėšos**  **Eur** | **Kitos lėšos** | **Bendra suma**  **Eur** |
| 1. | Mikrofonai, šviesų prožektoriai | 900.00 |  | 900.00 |
| 2. | Scenos užuolaidos | 2800.00 |  | 2800.00 |
| 3. | Muzikos instrumentas - kornetas | 1000.00 | 320.00 | 1320.00 |
| 4. | Tautiniai kostiumai | 2024.99 | 1000.00 | 3024.99 |
|  | | | | **Iš viso: 8044,99** |

Parengtos ir pateiktos paraiškos Kauno rajono savivaldybės kultūros, švietimo ir sporto skyriui dėlilgalaikio turto įsigijimo ir jų finansavimas suteikė galimybę atnaujinti kultūros centro technines galimybes ir suteikti estetinį modernų vaizdą Babtų kultūros centro koncertų salės scenai. Pasirašius dalinio finansavimo sutartis su LNKC, atsirado galimybė įsigyti pučiamųjų orkestrui „Algupys“ naują muzikos instrumentą ir tautinių šokių kolektyvui „Verpetukas“ – naujus tautinius kostiumus.

**8.3 Remontas**

|  |  |  |  |
| --- | --- | --- | --- |
| **Eil. Nr.** | **Atlikti darbai** | **Skirtos lėšos iš biudžeto** | **Kitos lėšos** |
| 1. | Lauko grindinio perklojimas | 3917.00 |  |
| 2. | Einamieji remonto darbai | 2200.00 |  |
| 3. | Vandžiogalos laisvalaikio salės laiptų remontas | 2600.00 |  |
|  | | | **Iš viso: 8717,00** |

2022 metais skirtos lėšos panaudotos tikslingai, pakeista lauko grindinio dalis prie Babtų kultūros centro, suremontuoti Vandžiogalos laisvalaikio salės atsarginio išėjimo laiptai, atnaujinta ir pakeista santechnikos įranga orkestro studijos patalpose.

**IX. PROJEKTINĖ VEIKLA**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Projekto pavadinimas ir finansavimo programa (pavadinimas-visi teikti projektai fondams)** | **Gautas finansavimas, parama, Eur** | **Savivaldybės dalis, Eur (jeigu buvo)** | **Bendra lėšų suma** | **Į projekto veiklas įtrauktų žmonių skaičius** |
| 1. | Vaikų vasaros stovykla “Vasaros paletė” – KRS | 392.00 | 392.00 | 392.00 | 70 |
| 2. | Vaikų vasaros stovykla “Vasaros spalvos” – KRS | 441.00 | 441.00 | 441.00 | 70 |
| 3. | Babtų šiuolaikinių seniūnijų projektas | 10.000 |  | 10.000 | 2000.00 |
|  | | | | | **Iš viso: 10.833.00** |

2022 metais parengti ir teikti Lietuvos kultūros tarybai 3 projektai. Du iš jų inicijavo Babtų kultūros centras, vieną - Vandžiogalos laisvalaikio salė. Laukiame vertinimų rezultatų. Negavus finansavimo projektams, stengsimės projektų idėjas įgyvendinti pagal savo galimybes, pritraukiant gausesnes rėmėjų lėšas. Babtų šiuolaikinių seniūnijų projektas sėkmingai įvykdytas ir tapo startu dar vienam tęstiniam projektui įgyvendinti. Finansuotos dvi etnokultūrinės krypties vaikų vasaros stovyklos, kurios buvo įgyvendintos Babtuose ir Vandžiogaloje.

**X. TARPINSTITUCINIS BENDRADARBIAVIMAS**

Centras bendradarbiauja su kaimyninėmis ir užsienio institucijomis, kurios padeda įgyvendinti projektus, suorganizuoti renginius bei koncertus. Bendros veiklos organizuojamos su Babtų seniūnija, Vandžiogalos seniūnija, Babtų klebonija, Babtų ir Vandžiogalos gimnazijomis ir ikimokyklinio ugdymo įstaigomis, LAMMC Babtų institutu, Kauno rajono muziejaus Babtų kraštotyros filialu, Pagynės, Panevėžiuko, Sitkūnų, Babtų bendruomenėmis, Žalgirio Pergalės parko klubu, Babtų seniūnijos ūkininkais. Pasirašytos paramos suteikimo sutartys su vietos verslininkais – UAB „Salprone“, UAB „Agro koncernas“. Bendri projektai įgyvendinami su Panevėžio rajono, Kėdainių kultūros centrais, Lietuvos pučiamųjų orkestrų asociacija.

Kartu su Babtų gimnazija buvo suorganizuotas Sausio 13 - osios minėjimas Sitkūnuose, Kovo 11-osios šventė – koncertas, Babtų talentingų vaikų koncertas – pasirodymas vaikų Gynimo dienos proga. Organizuotas vakaras jaunimui Vandžiogalos laisvalaikio salėje. Metų eigoje surengtos trys moksleivių parodos Babtuose ir Vandžiogaloje.

Bendradarbiaujant su Babtų ikimokykline įstaiga, organizuotos veiklos: Atvelykio šventė vaikams, adventinė edukacija, Babtų kultūros centre parodytas Lietuvos nacionalinio operos ir baleto teatro šokio spektaklis „Mergaitės Marijos istorija“. Vykdytas projektas kartu su Kauno miesto muziejumi „Keliaujantys šeimadieniai“ – dirbtuvėlės jaunoms šeimoms ir jaunimui. Motinos dienai paminėti, kartu su Kauno miesto 1-ąja muzikos mokykla, suorganizuotas jaunimo koncertas bendruomenei. Tęsiant bendradarbiavimą su Panevėžio rajono mėgėjų meno kolektyvais, Babtų kultūros centre suorganizuotas jungtinio jaunimo vario dūdų orkestro „Aukštyn“ koncertas „Pavasario skambėjimai“. Klasikinės muzikos koncertai, inicijuoti Centro, vyko Babtų Šv. apaštalų Petro ir Povilo bažnyčioje.

2022 metais, komunikuojant su tarptautine chorų festivalių organizacija, Babtų kultūros centro moterų choras „Gynia“ Lietuvą ir Babtus garsino tarptautiniame chorų festivalyje „We are singing Cracow 2022” Lenkijoje.

**XI. PROBLEMOS IR JŲ SPRENDIMAI**

|  |  |  |  |  |
| --- | --- | --- | --- | --- |
| **Eil. Nr.** | **Problema** | **Priemonės, kokių buvo imtasi jai spręsti** | **Pasiekti teigiami pokyčiai dėl priemonių įgyvendinimo** | **Jeigu neišspręsta, kokių toliau veiksmų bus imamasi** |
| 1. | Babtų kultūros centro pastato išorė ir kiemo danga neatitinka saugos reikalavimų ir atrodo neestetiškai. | Atlikta statinio priežiūros apžiūra.  Pateikta paraiška kultūros, švietimo ir sporto skyriui. | Pastatai apdrausti.  Parengta remonto sąmata. |  |
| 2. | Šildymo sezono metu Centro pastatas, kuriame yra įsikūrusi ir biblioteka, atšąla iki 13 laipsnių. | Sudaryta pastato apšildymo sąmata.  Pateikta paraiška kultūros, švietimo ir sporto skyriui. | Žiemos sezono metu uždarytos ventiliacinės angos.  Viename kabinete pastatytas šildymo kondicionierius. | Neišsprendus šildymo problemos, planuojama pastatyti du šildymo kondicionierius didžiojoje salėje. |
| 3. | Vandžiogalos laisvalaikio salėje įgarsinimo pultas yra netinkamoje ir nesaugioje vietoje, būtini atlikti įgarsinimo vietos perkėlimo darbai. | Parengta darbų ir priemonių įsigijimo sąmata. Rengiama paraiška. | Imamasi papildomų saugos priemonių. |  |
| 4. | Trūksta ūkio dalies vedėjo ir moterų choro akomponiatoriaus pareigybių. | Panaudojant biudžeto lėšas, perkamos specialistų paslaugos. | Akomponiatoriaus paslaugos perkamos pagal koncertų poreikį. | Sudarytos sutartys su paslaugų tiekėjais. |
| 5. | Centro mažoji salė estetiškai nepatraukli, reikalingas remontas ir konferencinė įranga. | Sudaryta remonto sąmata.  Pateiktas raštas kultūros, švietimo ir sporto skyriui. | Sumažintas scenografinių priemonių kiekis. Atlaisvinta erdvė jogos studijos veiklai. | Planuojama panaudoti einamojo remonto lėšas apšvietimo atnaujinimui. |
| 6. | Babtų kultūros centro koncertų salei trūksta kėdžių žiūrovams. | Sudaryta sąmata. Pateiktas raštas kultūros, švietimo ir sporto skyriui. | Masiniams renginiams kėdes skolinamės iš Centro partnerių. |  |
| 7. | Vandžiogalos laisvalaikio salės ir sceninio apšvietimo įranga neekonomiška, reikalaujanti daug elektros sąnaudų. | Pateikta materialiojo turto poreikio paraiška kultūros, švietimo ir sporto skyriui. | Renginių metu transportuojame Babtų kultūros centro renginių apšvietimo įrangą. |  |

**XII. TIKSLAI IR UŽDAVINIAI 2023 METAMS**

|  |  |  |  |
| --- | --- | --- | --- |
| **Eil. Nr.** | **Prioritetiniai tikslai** | **Numatomi uždaviniai** | **Siektini rodikliai** |
| 1. | Tinkamai pasirengti Lietuvos Dainų šventės apžiūroms. | 1.1 Skatinti mėgėjų meno veiklą bei sklaidą, stiprinant visų meninių krypčių kolektyvus. | Aktyvus dalyvavimas koncertinėse išvykose.  Kolektyvų materialinės bazės gerinimas.  Tikslinių renginių, puoselėjančių dainų šventės tradicijas, organizavimas.  Kolektyvų veiklų viešinimas internetinėje erdvėje. |
| 1.2 Gerinti kultūros centro darbuotojų darbo sąlygas. | Meno vadovų darbo vietų materialinės būklės gerinimas.  Repeticijų grafiko suderinimas su meno vadovais.  Sąlygų sudarymas specialistų kvalifikacijos kėlimui ir jų tobulinimuisi.  Viešųjų pirkimų transporto išlaidoms padengti vykdymas.  Trūkstamų muzikos instrumentų, garso ir apšvietimo įrangos įsigijimas. |
| 1.3 Užtikrinti sėkmingą bendradarbiavimą su Kauno rajono, respublikos įstaigomis ir organizacijomis. | Folkloro kolektyvų dalyvavimas bendruose Kauno rajono kultūros centrų renginiuose.  Kolektyvų dalyvavimas Kauno rajono, respublikos konkursuose, festivaliuose.  Kultūrinių mainų su Kauno rajono kultūros centrais puoselėjimas. |
| 2. | Bendradarbiauti su institucijomis, įstaigomis ir organizacijomis. | 2.1 Ieškoti naujų kultūros centro ir laisvalaikio salės renginių organizavimo formų. | Tradicinių renginių poreikio seniūnijose analizė.  Naujo renginių turinio ieškojimas.  Netradicinių lauko erdvių panaudojimas renginiams. |
| 2.2 Sudaryti sąlygas profesionalaus meno sklaidai. | Profesionalių atlikėjų koncertų, spektaklių organizavimas.  Ryšių su profesionaliais menininkais palaikymas ir stiprinimas, rengiant jų parodas. |
| 2.3 Organizuoti renginius kartu su vietos bendruomenėmis. | Mėgėjų meno kolektyvų koncertinės paslaugos vietos bendruomenėse.  Metinių renginių plano suderinimas.  Edukacinių veiklų organizavimas.  Prisidėjimas prie kaimų švenčių pagal turimas galimybes. |
| 3. | Skatininti ir ugdyti gyventojų meninę ir kultūrinę saviraišką. | 3.1. Puoselėti Babtų ir Vandžiogalos krašto savitumą. | Etnokultūros mokyklėlės veiklos Babtų kultūros centre puoselėjimas.  Klubinės veiklos pagal gyventojų poreikius organizavimas.  Tradicinių etnokultūrinių renginių organizavimas.  Tautodailinių parodų pagal renginių tematiką organizavimas.  Tradicinių ir pagrindinių metų renginių organizavimas.  Bendruomenių pilietiškumo, organizuojant Valstybines šventes, akcijas, ugdymas. |
| 3.2. Rengti ir vykdyti projektus, ieškant naujų rėmėjų ir partnerių. | Vaikų vasaros užimtumo stovyklų paraiškų pateikimas.  Bendradarbiavimo sutarčių pasirašymas.  Paramos sutarčių suderinimas.  Naujų nišų projektų teikimui paieška. |
| 3.3.Tobulinti paslaugų efektyvumą, patrauklumą bei prieinamumą. Užtikrinti informacijos sklaidą. | Bendradarbiavimo su žiniasklaidos tinklais, radijo stotimis, siekiant populiarinti Babtų kultūros centro veiklą, plėtojimas.  Babtų kultūros centro svetainės, socialinių tinklų ir medijų aktyvi informacinė sklaida.  Mokamų reklamų įsigijimas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_